Soha nem volt szabadon igazolható akkora baseballtehetség, mint most Bryce Harper és Manny Machado. A két 26 éves szupersztárt novemberben még 400 millió dolláros szerződésekkel együtt emlegették, most viszont látszólag senkinek nem kellenek.

A Trump-adminisztrációtól szokatlanul erős az idei országjelentés, de Cornstein nagykövet nem a feszültségek miatt hagyta ott március 15-én Orbán beszédét.

A választások előtt a Nemzeti Választási Bizottság (NVB) kiegészült azon ellenzéki pártok delegáltjaival, amelyek listát tudtak állítani az európai parlamenti választásra, így a fideszes-kormánypárti többség kisebbségbe került. Ezt a nem kormánypárti előnyt használná ki a Momentum, amely EP-választáson kívüli témában, összesen négy kérdésben indítana népszavazást.

A népszavazási kérdéseket az NVB-nek kell hitelesítenie, most erre Fekete-Győr András szerint meg is van az esély.

A Momentum elnöke a stadionokkal, Polt Péter legfőbb ügyész mandátumával, a kormány által közpénzből felpumpált propagandakiadványokkal, valamint az ügynöklisták nyilvánosságával kapcsolatban adott be kérdéseket a bizottságnak.

Fekete-Győr a Facebookon a következőképpen foglalta össze a négy kérdést:

STADION STOP - legyen tilos magyar adófizetői pénzből 3 ezer férőhelyesnél nagyobb sportlétesítményt építeni!

PROPAGANDA KIVÉREZTETÉSE - semmilyen média ne kaphasson az előző üzleti évi árbevétele 20%-át meghaladó mértékű kormányzati kommunikációs megrendelést!

POLT PÉTER ELMOZDÍTÁSA - ne maradhasson Polt Péter a 9 éves mandátumának lejárta után automatikusan legfőbb ügyész!

ÜGYNÖKAKTÁK - legyenek nyilvánosak az ügynökakták!

A Momentum reméli, hogy „mivel a választások alatt az NVB több delegálttal kiegészülve működik, teljes kapacitással vizsgálja meg a kérdéseket”.